Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, autonomoen PFEZaren tributazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

– Zein izan da, 2015 eta 2019 arteko ekitaldietan –biak barne–, pertsona fisikoen errentaren gaineko zergaren zenbatespen objektiboaren araubideko zergadunen batez besteko tasa efektiboa?

– Ekitaldi horietan bertan,

a).-Zein izan da aitortzaile guztien batez besteko tasa efektiboa PFEZn?

b).-Zein izan da aitortzaile autonomo guztien batez besteko tasa efektiboa PFEZn?

c).-Zein izan da PFEZren zuzeneko zenbatespenaren araubideko aitortzaile autonomoen batez besteko tasa efektiboa?

d).-Zein izan da PFEZren garraioarekin lotutako jardueren zenbatespen objektiboaren araubidearen araberako aitortzaile autonomoen batez besteko tasa efektiboa?

e).-Zein izan da nekazaritzarekin eta abeltzaintzarekin lotutako jardueren zenbatespen objektiboaren araubidearen araberako aitortzaile autonomoen batez besteko tasa efektiboa?

Galdera guztietan adierazitako ariketa bakoitzeko erantzuteko eskatzen da.

Iruñean, 2020ko abenduaren 29an

Foru parlamentaria: Adolfo Araiz Flamarique